

 BOSNA I HERCEGOVINA

 FEDERACIJA BOSNE I HERCEGOVINE

 BOSANSKO-PODRINJSKI KANTON GORAŽDE

 Kantonalna uprava civilne zaštite

 **KANTONALNI OPERATIVNI CENTAR**

Broj:17-40-1-132/22

Goražde, 14.05.2022.godine.

Na osnovu člana 152. Zakona o zaštiti i spašavanju ljudi i materijalnih dobara od prirodnih i drugih nesreća ("Službene novine Federacije Bosne i Hercegovine", broj: 39/03, 22/06 i 43/10), a u vezi sa čl. 12. i 14. Pravilnika o organizovanju i funkcionisanju operativnih centara civilne zaštite ("Službene novine Federacije Bosne i Hercegovine", broj 09/19), dostavljamo Vam:

**R E D O V N I I Z V J E Š T A J**

 Na osnovu prikupljenih informacija iz osmatračke mreže sa područja BPK-a Goražde u posljednja 24 sata na području BPK Goražde zabilježeno je slijedeće.

 **Dana 13.05.2022.godine.,** Profesionalna vatrogasna jedinica Goražde je u 20:33 sati dobila dojavu o pojavi požara na niskom rastinju, na lokalitetu Bukova Ravan. Odmah po dojavi jedno vozilo i dva vatrogasca izlaze na lice mjesta i provode akciju gašenja požara i istu završavaju u 21:25 sati. U akciji gašenja učestvovala su još i dva policajca kao i pet mještana.

 Prema informaciji dobijenoj od Urgentnog centra Kantonalne bolnice Goražde, u posljednja 24 sata u Urgentnom centru obavljena su 33 pregleda. Četiri pacijenta su zadržana u Kantonalnoj bolnici Goražde.

 Nisu zabilježene pojave novih, niti aktiviranja postojećih klizišta.

 Kada je riječ o vodosnadbjevanju na području BPK Goražde, u protekla 24h nije bilo prekida u vodosnadbjevanju stanovništva vodom.

 Vodostaji svih vodotokova na području BPK Goražde su stabilni.

 Prema informaciji Elektrodistribucije-poslovna jedinica Goražde, nije bilo prekida u snadbjevanju stanovništva električnom energijom.

 Prema informaciji iz Direkcije za ceste BPK-a Goraže putni pravci R-448 i R-448A su prohodni i saobraćaj se odvija normalno.

**DNEVNI IZVJEŠTAJ**

o epidemiološkoj situaciji u vezi COVID-19 na području BPK Goražde

Izvještaj za dan: 13.05.2022.

* Zaključno sa 13.05.2022.godine, pod zdravstvenim nadzorom su 2 osobe sa područja BPK- Goražde.
* Dana 13.05.2022.godine bila su uzorkovanja materijala kod 4 osobe u Kantonalnoj bolnici Goražde.
* Završena su testiranja i prema rezultatima nema pozitivnih osoba na COVID-19 .
* Zaključno sa 13.05.2022.godine na području BPK je jedna aktivno zaražena osoba koronavirusom (COVID-19), oporavljeno je ukupno 3957 osoba, a 127 osoba je preminulo (115 iz Goražda , 8 iz Ustikoline i 4 iz Prače).

**DOSTAVLJENO : DEŽURNI OPERATIVAC**

1. Premijerki Vlade BPK Goražde,  *Nedim Kurtović*

2. Direktoru KUCZ BPK Goražde*,*

3. Služba civilne zaštite Grada Goražda,

4. Služba civilne zaštite Općine Pale FBiH,

5. Služba civilne zaštite Općine Foča FBiH i

6. a/a.-